[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Bρυξέλλες, 22.2.2007

COM(2007)80 ελικό

2004/0048 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση για

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό δίκτυο της Κοινότητας

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2004/0048 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση για

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό δίκτυο της Κοινότητας

(Κείμενο που παρουσιάζει ενδιαφέρον για τον ΕΟΧ)

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η θέση της Επιτροπής για τις 33 τροπολογίες που ενέκρινε το Ευρωπαϊκό Κοινοβούλιο παρουσιάζεται στη συνέχεια.

2. Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (COM(2004)0142 – C6-0002/2004 – 2004/0048(COD) | 4 Μαρτίου 2004 |

Ημερομηνία γνωμοδότησης της Επιτροπής των Περιφερειών | 17 Νοεμβρίου 2004 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής | 9 Φεβρουαρίου 2005 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση | 28 Σεπτεμβρίου 2005 |

Ημερομηνία έκδοσης της κοινής θέσης με ειδική πλειοψηφία | 24 Ιουλίου 2006 |

Ημερομηνία έκδοσης του ψηφίσματος του Ευρωπαϊκού Κοινοβουλίου σε δεύτερη ανάγνωση το οποίο περιέχει 33 τροπολογίες στην κοινή θέση | 18 Ιανουαρίου 2007 |

3. Αντικειμενο της προτασησ

Η Επιτροπή πρότεινε στις 3 Μαρτίου 2004 μια σειρά μέτρων (« την Τρίτη δέσμη μέτρων για τους σιδηροδρόμους »), η εξέταση των οποίων από το Συμβούλιο άρχισε τον Απρίλιο του 2004 και από το Ευρωπαϊκό Κοινοβούλιο τον Οκτώβριο του 2004. Πρόκειται για τέσσερις νομοθετικές προτάσεις, μία δε από αυτές είναι η οδηγία σχετικά με την πιστοποίηση του προσωπικού οδήγησης μηχανών έλξης και συρμών στο σιδηροδρομικό δίκτυο της Κοινότητας. Το νομοθέτημα, το οποίο εκπονήθηκε σε διαβούλευση με τον συγκεκριμένο τομέα και με τους κοινωνικούς εταίρους, προβλέπει ένα μηχανισμό ο οποίος καθιστά δυνατό τον σαφέστερο καθορισμό των δεξιοτήτων και των ευθυνών σε θέματα εκπαίδευσης, αξιολόγησης και αναγνώρισης των προσόντων των μηχανοδηγών, καθώς και του επιβαίνοντος προσωπικού που είναι επιφορτισμένο με καθήκοντα ασφαλείας. Ο μηχανοδηγός πρέπει να διαθέτει πιστοποιητικό, το οποίο του ανήκει, με το οποίο αναγνωρίζονται οι γενικές του δεξιότητες και ισχύει σε όλη την επικράτεια της Κοινότητας. Το πιστοποιητικό αυτό πρέπει να συνοδεύεται από βεβαίωση την οποία εκδίδει η σιδηροδρομική επιχείρηση, με την οποία αναγνωρίζεται η ειδική εκπαίδευση σχετικά με το εκτελούμενο δρομολόγιο, το χρησιμοποιούμενο υλικό και τις ιδιαίτερες επιχειρησιακές διαδικασίες και διαδικασίες ασφαλείας της εν λόγω επιχείρησης.

4. Γνωμη της Επιτροπησ επι των τροπολογιων του Ευρωπαϊκου Κοινοβουλιου

4.1. Τροπολογίες αποδεκτές από την Επιτροπή

Εν περιλήψει:

- έγιναν δεκτές οι εξής 16 τροπολογίες: 2-3-4-5-6-7-8-9-12-20-21-22-24-25-28-29-30

- έγιναν δεκτές οι εξής 4 τροπολογίες επί της αρχής: 15-17-18-19

- έγιναν δεκτές εν μέρει οι εξής 5 τροπολογίες: 1-16-26-27-33

4.1.1 Τροπολογίες αποδεκτές επί της αρχής

Οι δυνατότητες προσφυγής που προβλέπονται στην τροπολογία 15 ουσιαστικά προβλέπονται ήδη στα άρθρα 15 και 21 της κοινής θέσης.

Οι τροπολογίες 17 και 18 αποσκοπούν στην αποκατάσταση συνοχής μεταξύ των παραγράφων 1 και 2 του άρθρου 19, οι οποίες είναι όμως ασαφείς στη διατύπωσή τους.

Η τροπολογία 19 διευκρινίζει τις δυνατότητες ανάθεσης καθηκόντων από την αρμόδια αρχή. Ωστόσο, τροποποιεί την ορολογία των σχετικών άρθρων και πρέπει επομένως να αναδιατυπωθεί.

4.1.2 Τροπολογίες αποδεκτές εν μέρει

Η τροπολογία 1 αφορά τη συμφωνία για τον χρόνο εργασίας/ανάπαυσης. Πάντως, η συμφωνία δεν συνδέεται με το θέμα και επομένως δεν ενδείκνυται να αναφερθεί.

Ο έλεγχος του εργοδότη που αναφέρεται στην τροπολογία 16 προβλέπεται ήδη στο άρθρο 18 της κοινής θέσης.

Η τροπολογία 26 αφορά την πιστοποίηση του επιβαίνοντος προσωπικού που μετέχει απευθείας σε καθήκοντα ασφαλείας του τρένου και των επιβατών.

Η Επιτροπή υποστηρίζει το αίτημα αυτό διότι επιτρέπει την επανάκαμψη στο πεδίο εφαρμογής της αρχικής της πρότασης, το οποίο περιλάμβανε όχι μόνον τους μηχανοδηγούς αλλά και το επιβαίνον προσωπικό που μετέχει σε καθήκοντα ασφαλείας. Το αίτημα πρέπει να αναδιατυπωθεί διότι:

- η παράγραφος 3 είναι ασύμβατη με την παράγραφο 2, η οποία δεν προβλέπει παρέμβαση της αρμόδιας αρχής·

- τα άρθρα 20 και 21 που αναφέρονται στην παράγραφο 5 πρέπει να αντικατασταθούν από το άρθρο 22 (μητρώα)·

- προκειμένου να διευκρινισθεί αμέσως το πεδίο εφαρμογής, κρίνεται σκόπιμο να επισυναφθεί στην οδηγία περιγραφή των καθηκόντων ασφαλείας του αντίστοιχου προσωπικού και να τροποποιηθεί αναλόγως η παράγραφος 6.

Η CER (Ευρωπαϊκός Σύνδεσμος Σιδηροδρόμων), ένωση εκπροσώπησης πολλών σιδηροδρομικών επιχειρήσεων και διαχειριστών υποδομών στην Κοινότητα, συνέταξε και δημοσίευσε τον Αύγουστο του 2000 έκθεση για τις δεξιότητες του προσωπικού διατροπικών δρομολογίων με σκοπό να αποτελέσει συνοδευτικό στοιχείο στο άνοιγμα της αγοράς.

Με βάση την εν λόγω έκθεση, η Επιτροπή προτείνει να προσδιορισθεί το επιβαίνον προσωπικό το οποίο αφορά η οδηγία και να καθορισθούν τα καθήκοντά του, όπως αυτά που περιγράφονται κατωτέρω:

- έλεγχος της αποτελεσματικότητας των διατάξεων πέδησης,

- άνοιγμα και κλείσιμο των θυρών,

- συμμετοχή στις διαδικασίες αναχώρησης των τρένων,

- ανταπόκριση στα σήματα συναγερμού,

- συμμετοχή στους ελιγμούς,

- έλεγχος και μέτρα που πρέπει να ληφθούν σε περίπτωση ανωμαλίας σε τρένο εν κινήσει,

- συνδρομή προς τον μηχανοδηγό σε ειδικές περιπτώσεις.

Η τροπολογία 27 προβλέπει ότι, για την τροποποίηση των παραρτημάτων της οδηγίας, πρέπει να εμπλέκονται συστηματικά ο Οργανισμός και οι κοινωνικοί εταίροι. Η μνεία πάντως του κανονισμού σύστασης του Οργανισμού δεν έχει λόγο. Όντως, πρέπει να γίνεται διαχωρισμός μεταξύ των Τεχνικών Προδιαγραφών Διαλειτουργικότητας (ΤΠΔ) που καταρτίζει ο Οργανισμός σε συμφωνία με τις οδηγίες σιδηροδρομικής διαλειτουργικότητας (οδηγίες 96/48/ΕΚ και 2001/16/ΕΚ) και των παραρτημάτων οδηγίας·που εξαρτώνται από διαδικασία συναπόφασης ή, με ανάθεση αρμοδιότητας, διαδικασία επιτροπής, πάντοτε όμως με πρωτοβουλία της Επιτροπής. Η τροπολογία αυτή πρέπει επομένως να αναδιατυπωθεί και να προβλέπει ότι, για τις απαιτήσεις που έχουν αντίκτυπο στις συνθήκες εργασίας, την υγεία και την ασφάλεια των εργαζομένων, θα γνωμοδοτούν οι εταίροι πριν προταθεί τροποποίηση στη ρυθμιστική επιτροπή.

Η τροπολογία 33 , η οποία αφορά τις ιατρικές εξετάσεις, μπορεί να γίνει δεκτή εάν τροποποιηθούν οι εκφράσεις "γιατρός εργασίας" και "διαπιστευμένος ιατρός" που δεν είναι σύμφωνες με το άρθρο 11 της κοινής θέσης.

4.2. Τροπολογίες που απορρίφθηκαν από την Επιτροπή

Δεν έγιναν δεκτές οι εξής επτά τροπολογίες: 10-11-13-14-23-31-32

Η τροπολογία 10 προβλέπει μια διάταξη, η οποία υπάρχει ήδη στο άρθρο 18 για τα καθήκοντα της αρμόδιας αρχής.

Η τροπολογία 11, η οποία προτείνει τη χρήση των όρων "αμοιβαία αναγνώριση", δεν μπορεί να γίνει δεκτή διότι η άδεια χορηγείται με βάση εναρμονισμένα κριτήρια. Η έννοια της "ισχύος σε όλο το έδαφος της ΕΕ" που χρησιμοποιείται στην κοινή θέση αρμόζει καλύτερα.

Οι τροπολογίες 13 και 14 δεν μπορούν να γίνουν δεκτές διότι δεν θα ήταν δυνατόν να καλείται η αρμόδια αρχή να παρέμβει κάθε φορά που ασθενεί ένας μηχανοδηγός. Επιπλέον, υπεύθυνη για τη σιδηροδρομική ασφάλεια είναι η σιδηροδρομική επιχείρηση ή o διαχειριστής της υποδομής, όταν ο μηχανοδηγός εκτελεί δρομολόγια για λογαριασμό του διαχειριστή, και άρα εκείνη, και όχι ο "εργοδότης", οφείλει να λάβει τα αναγκαία μέτρα σε περίπτωση κινδύνου.

Η τροπολογία 23 προτείνει, κατά την εθελούσια αποχώρηση ενός μηχανοδηγού από την σιδηροδρομική επιχείρηση που τον εκπαίδευσε, να υποχρεώνεται η σιδηροδρομική επιχείρηση που απασχολεί τον μηχανοδηγό να αποζημιώνει την αρχική σιδηροδρομική επιχείρηση κατ’αναλογία του κόστους εκπαίδευσης στο οποίο υποβλήθηκε η επιχείρηση αυτή, με βάση εναρμονισμένα κριτήρια τα οποία πρέπει να καθορισθούν με σύσταση του Οργανισμού.

Μολονότι σε επίπεδο αρχών η πρόταση οδηγίας φαίνεται ότι προστατεύει την επένδυση που έχει κάνει ένας εργοδότης για την επαγγελματική εκπαίδευση ενός μηχανοδηγού, η τροπολογία δεν μπορεί να γίνει δεκτή για διαφόρους λόγους:

- δεν υπάρχει ισοδύναμη ρήτρα σε άλλους τρόπους μεταφοράς, ειδικότερα στον τομέα των αεροπορικών μεταφορών, στον οποίο η επαγγελματική εκπαίδευση είναι επίσης πολύ δαπανηρή·

- μια τέτοια ρήτρα άπτεται του δικαιώματος εργασίας και συνεπώς φαίνεται να μην έχει μεγάλη συνάφεια με το περιεχόμενο της παρούσας οδηγίας·

- όταν ένας μηχανοδηγός εγκαταλείπει τον εργοδότη του, τα αίτια ενδέχεται να ποικίλλουν πολύ· Εάν ένας μηχανοδηγός αποχωρήσει εξαιτίας του εργοδότη, αυτή η επιστροφή χρημάτων θα ήταν αδικαιολόγητη.

Αντ’αυτού, η Επιτροπή θα μπορούσε να δεχθεί μια διάταξη, η οποία θα παραπέμπει την επίλυση του προβλήματος με το εθνικό ή ιδιωτικό δίκαιο.

Η τροπολογία 31 δεν μπορεί να γίνει δεκτή διότι η ημερομηνία μεταφοράς της οδηγίας που προτείνει το ΕΚ δεν είναι ρεαλιστική (31 Δεκεμβρίου 2007): κρίνεται αναγκαία μια συμβιβαστική λύση διότι η νομοθετική διαδικασία αναμένεται να τερματισθεί το φθινόπωρο του 2007. Εξαιτίας αυτού, τα κράτη μέλη δεν έχουν αρκετά χρονικά περιθώρια για τη μεταφορά της οδηγίας την ημερομηνία που εισηγείται το ΕΚ.

Η τροπολογία 32 ζητεί να προστεθεί η ημερομηνία της τελευταίας ιατρικής εξέτασης στη συμπληρωματική βεβαίωση του μηχανοδηγού. Αυτό δεν μπορεί να γίνει δεκτό διότι θα αντιπροσώπευε πρόσθετη μη αμελητέα δαπάνη για τις σιδηροδρομικές επιχειρήσεις/τους διαχειριστές των υποδομών και δεν θα παρείχε καμιά επιπλέον εγγύηση όσον αφορά τη σιδηροδρομική ασφάλεια.

5. Συμπέρασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως εμφαίνεται ανωτέρω.